

Valdemarsgade 43

4760 Vordingborg

Tlf. 55 36 36 36

www.vordingborg.dk

Sagsnr.: 15/2220

Dokumentnr.: 91828/15

Afdeling:

Plan og Byg

Sagsbehandler:

Anne-Line Møller Sutcliffe

Dir. 55 36 24 23

aalms@vordingborg.dk

29-06-2015

# Referat fra facaderådsmøde den 18. juni 2015

Tilstede: Axel Knuhtsen, Klaus Pedersen, Hans Sattrup, Ivan Luffe

Fraværende: Bente Bille, Jesper Øager Jensen, Jens Refstrup, Carsten Nøhr Larsen,

Dagsorden:

1. **Udvidelse af Café Frederik den VII på Torvet i Stege**
2. **Drøftelse af ophængt banner ved**
3. **Orientering om status og drøftelse af sager om tildækkede butiksruder**
4. **Tilskud til Rådhusgade 10**
5. **Orientering om tilskud til Storegade 20A**

Referat:

1. **Udvidelse af Café Frederik den VII på Torvet i Stege**

Facaderådet gør opmærksom på, at da det i sin tid blev besluttet at erstatte en tidligere pølsevogn på torvet med den nuværende Cafe Federik den Vll, var det med den hensigt at en ny bygning skulle være enkel, stå solitært og kunne ses fra alle sider og opfattes som en harmonisk helhed. Samtidigt har det været hensigten at bygningen var tilpasset byrummet og at den havde en vis ydmyghed og et klart formsprog i forhold til sin placering midt på byens mest centrale torv.

Tidligere ejer har drevet cafeen i 7 år med samme menukort som den nuværende cafeejer og den tidligere ejer havde et lagerrum i en nærliggende ejendom og havde endvidere en kølebil. Facaderådet anbefaler derfor at der ikke meddeles tilladelse til en udvidelse, da det ikke anses for nødvendigt, da tidligere ejer har kunnet klare sig med lagerkapacitet et andet sted i nærheden.

**Beslutning:** *Facaderådet anbefaler at der ikke meddeles dispensation til en udvidelse af cafeens lukkede del og at der ikke meddeles tilladelse til faste baldakiner.*

1. **Drøftelse af ophængt banner ved Møn Madhus**

**Beslutning:** F*acaderådet anbefaler at der skrives til ejer om at opsætte et lovligt skilt, med påmalede eller løse bogstaver på maks. 40 cm i højden.*

1. **Orientering om status og drøftelse af sager om tildækkede butiksruder**

**Tidligere Kiwi.**

**Beslutning:** F*acaderådet anbefaler at ejer modtager brev om fjernelse af skilte på bygningens bagside, da butikken står tom. Når der er en ny ejer eller indehaver vil sagen blive taget op igen.*

*Det vurderes at de tildækkede ruder er bedre at kigge på end et tomt butikslokale.*

**Solcenter Helios**

**Beslutning:** F*acaderådet anbefaler at markeringen under stikning ved det tidligere vindue males i en dæmpet farve, så det ikke træder så tydeligt frem at der er isat nye vinduer, der ikke er tilpasset den oprindelige facade. Der er ingen yderligere bemærkninger til afblænding.*

Vordingborg Kommune har til hensigt at meddele en dispensation til de to tildækkede ruder

ud af fem store ruder, hvoraf de tre ikke er tildækkede.

**Tidligere Spillehal**

Der er ikke længere tildækkede butiksruder og butikken er ved at blive sat i stand.

**Hos Bang** (tidligere Bamse Chokolade)

**Beslutning:** F*acaderådet anbefaler at der meddeles en dispensation til delvist tildækkede ruder med butiksnavn. Facaderådet anser det for bedre at softice i plastik placeres på væg i sommer-halvåret og nedtages i vinterhalvåret end at den står på fortov.*

Facadesekretær undersøger om der er et gaderegulativ, der regulerer antallet af skilte på fortov.

**Curae**

**Beslutning:** F*acaderådet anbefaler at den nuværende tildækning fjernes og der opsættes gardiner eller en skærm der ikke sidder direkte på ruden*

**Møn Museum**

**Beslutning:** F*acaderådet anbefaler at den nuværende tildækning fjernes og der opsættes gardiner eller en skærm der ikke sidder direkte på ruden*

1. **Tilskud til Rådhusgade 10**

**Beslutning:** F*acaderådet anbefaler at vinduerne udskiftes til dannebrogsvinduer med yderligere opsprosning i de øverste to rammer med en lodret og en vandret sprosse. Det kan ses på et ældre foto af ejendommen. Kvisten er ikke tilpasset bygningen og bør på sigt skiftes.*

1. **Orientering om tilskud til Storegade 20A**

**Beslutning:** F*acaderådet vurderer at det ikke er nødvendigt at lægge skifer igen, da det er en investering der ikke ses i bybilledet. Der kan således tækkes med røde tegl. Angående kviste anbefaler facaderådet at disse placeres symmetrisk på taget og trækkes 1 meter tilbage fra facaden og at vinduer i kviste bliver mindre end i facaden, hvorved bygningens facade mod vej bevarer en balance og at lokalplanens bestemmelser overholdes, jf. kviste.*